Inaugurada la nova seu d’AFEMB
2025-07-24

Dimarts passat 21 d’abril, AFEMB, l’Associació de Familiars i Malalts Mentals de Burjassot, iniciava una nova etapa amb l’obertura de la seua nova seu social. Un nou local on usuaris i professionals podran desenvolupar la seua activitat en millors condicions. Les noves instal·lacions on s’ha situat aquesta associació local que treballa per millorar la qualitat de vida dels malalts i d’aconseguir la seua progressiva integració, estan situades en el carrer Luis Vives, 2, encara que la seu té entrada pel carrer Manuel Dualde. El nou local té 210 m2, la qual cosa permetrà, en paraules del president d’AFEMB, Ángel Sánchez, “acollir un major nombre d’usuaris, prestar els serveis amb major eficàcia, així com desenvolupar i millorar els nostres programes en òptimes condicions d’espai, distribució i equipament”.

Usuaris i professionals d’AFEMB, encapçalats pel president de l’entitat, Ángel Sánchez, van estar acompanyats, en l’obertura del seu nou domicili, per l’alcalde de Burjassot, Rafa García, els regidors Manuel Pérez Menero i Olga Camps, els regidors Emili Altur i Lluna Àrias i regidors del Partit Popular. L’Ajuntament de Burjassot, a través de la Brigada d’Obres Municipal, ha col·laborat en la posada a punt d’aquest nou local amb faenes d’obra de paleta i pintura.

Serà en aquesta nova casa, on AFEMB celebrarà, al setembre, el XV aniversari de la seua constitució.